Η Άδεια Χρήσης Νερού είναι υποχρεωτική πλέον.

Ας δούμε σχετικό έγγραφο:

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  |
| ΑΠΟΚΕΝΤΡΩΜΕΝΗ ΔΙΟΙΚΗΣΗ ΚΡΗΤΗΣ | Ηράκλειο: 1/7/2015 |
| ΓΕΝΙΚΗ Δ/ΝΣΗ ΧΩΡΟΤΑΞΙΚΗΣ ΚΑΙ | Αριθμ. πρωτ.: 4663 |
| ΠΕΡΙΒΑΛΛΟΝΤΙΚΗΣ ΠΟΛΙΤΙΚΗΣ |  |
| ΔΙΕΥΘΥΝΣΗ ΥΔΑΤΩΝ |  |
|  | **Προς:** |
| Ταχ. Δ/νση: Πλ. Κουντουριώτη | ΠΙΝΑΚΑΣ ΑΠΟΔΕΚΤΩΝ |
| Τ.Κ. 71 202 - Ηράκλειο |  |
| Τηλ.: 2813-40.41.62, 2813-40.41.68 | **Κοιν/ση:** |
| Fax.: 2813-40.41.94 | Υπουργείο Π.Α.Π.Ε.Ν. |
| Πληροφορίες: Κοκολάκης Στέργιος | Ειδική Γραμματεία Υδάτων |
|  Μάρη Ιωάννα | Μ. Ιατρίδου 2 & Κηφισίας |
| Email: s.kokolakis@apdkritis.gov.gr | Τ.Κ. 115 26 - Αθήνα |
|  i.mari@apdkritis.gov.gr |  |

ΘΕΜΑ: «Εφαρμογή μέτρων του Σχεδίου Διαχείρισης των λεκανών απορ­ροής του Υδατικού Διαμερίσματος Κρήτης».

ΣΧΕΤ.: **Η αριθμ. 163/2015 (ΦΕΚ 570/Β΄/8-4-2015) Απόφαση της Εθνι­κής Επιτροπής Υδάτων** «Έγκριση του Σχεδίου Διαχείρι­σης των Λεκανών Απορροής του Υδατικού Διαμερίσματος Κρήτης».

Σας ενημερώνουμε ότι το «Σχέδιο Διαχείρισης των Λεκανών Απορ­ροής του Υδατικού Διαμερίσματος Κρήτης» έχει εγκριθεί και έχει δημο­σιευθεί στην Εφημερίδα της Κυβέρνησης (ΦΕΚ 570Β΄/2015) και η εφαρμογή του είναι υποχρεωτική. Στόχος του Σχεδίου Διαχείρισης είναι η αποτροπή της περαιτέρω επιδείνωσης, η προστασία και η βελτίωση της κατάστασης των εσωτερικών επιφανειακών, των μεταβατικών, των πα­ράκτιων και των υ­πογείων υδάτων καθώς και των άμεσα εξαρτώμενων από αυτά χερσαίων οικοσυστημάτων και υγροτόπων. Για να επιτευχθεί ο στόχος αυτός απαι­τείται η εφαρμογή του Προγράμματος των Βασικών και Συμπληρωματι­κών Μέτρων που προβλέπονται στο Σχέδιο Διαχείρι­σης.

Μεταξύ των μέτρων που πρέπει άμεσα να εφαρμοστούν είναι:

1. Το μέτρο με κωδικό **GR130MOM02-09** και τίτλο **«Κατάρτιση και εφαρμογή προγράμματος άρδευσης εντός των συλλογικών αρ­δευτικών μονάδων», στο οποίο αναφέρεται ότι:** «Το μέτρο περι­λαμβάνει την κατάρτιση προγράμματος άρδευσης από το δια­χειρι­στή συλλογικού δικτύου (ΤΟΕΒ/ΓΟΕΒ, Δήμων, κλπ), σε συ­νεργα­σία με τους καλλιεργητές, έτσι ώστε να αποφεύγεται το πό­τισμα κατά τις ώρες της ημέρας με πολύ υψηλή θερμοκρασία. Στο πλαίσιο αυτό ο διαχειριστής του συλλογικού δικτύου, κατά την έναρξη της αρδευτικής περιόδου, οφείλει να λάβει τη σχετική έγκριση του προ­γράμματος άρδευσης από τη Δ/νση Υδάτων και να κοινοποιεί το πρόγραμμα άρδευσης στη Δ/νση Υδάτων. Απαιτείται ένταση των ε­λέγχων για την κατά το δυνατόν ακριβή τήρησή του από τους χρή­στες (παραγωγούς)».
2. Το μέτρο με κωδικό **GR13OM04-04** και τίτλο **«Καταγραφή ποσο­τήτων νερού από τα σημεία απόληψης επιφανειακού ή και υπό­γειου νερού για ύδρευση, για άρδευση από τα οργανωμένα δί­κτυα (ΤΟΕΒ, ΓΟΕΒ), Δήμοι, ΔΕΥΑ, λοιπές υπηρεσίες ύδα­τος και από μεγάλους καταναλωτές» στο οποίο αναφέρεται ότι:** «Το μέτρο περιλαμβάνει τοποθέτηση συστημάτων καταγραφής των απο­λήψεων (υδρόμετρα, σταθμηγράφους, κλπ) στα σημεία απόληψης αρδευτικού, υδρευτικού και βιομηχανικής χρήσης νερού για την κά­λυψη των αναγκών των συλλογικών δικτύων και των αναγκών άρ­δευσης και της βιομηχανίας. Ο σχετικός εξοπλισμός που είναι ανα­γκαίος θα βαρύνει τον φορέα που πραγματοποιεί την άντληση-από­ληψη νερού, ο οποίος υποχρεούται να δηλώσει την έναρξη λειτουρ­γίας του μετρητικού εξοπλισμού, την καταγραφή της κατανάλωσης νερού στην κεφαλή του δικτύου κάθε ΤΟΕΒ, Δήμου, ΔΕΥΑ, λοιπών υπηρεσιών ύδατος και από μεγάλους κατα­ναλωτές και την εκτίμηση των απωλειών κατά τη μεταφορά στους κύριους και δευτερεύοντες – τριτεύοντες αγωγούς στην Διεύθυνση Υδάτων Κρήτης. Οι μετρή­σεις των ποσοτήτων θα αποστέλλονται ανά εξάμηνο στη Διεύθυνση Υδάτων».

Παρακαλούνται οι αποδέκτες του παρόντος για την άμεση εφαρμογή των παραπάνω.

Για οποιαδήποτε επιπλέον πληροφορία είμαστε στην διάθεσή σας.

|  |  |
| --- | --- |
| **Εσωτ. Διανομή:** | ΜΕ Ε.Γ.Γ. |
| 1. Χρον/κό Αρχείο | Ο Διευθυντής |
| 2. Φάκελος Έργου – Τμήμα Α΄ |  |
|  |  |
|  | Δρ. Μαρίνος Κριτσωτάκης |
|  | Γεωλόγος με Β΄ βαθμό |
| **ΠΙΝΑΚΑΣ ΑΠΟΔΕΚΤΩΝ** |  |
| 1. ΤΟΕΒ ΚΡΗΤΗΣ |  |
| 2. ΔΗΜΟΙ ΚΡΗΤΗΣ |  |
| 3. Δ.Ε.Υ.Α. |  |
| 4. Ο.Α.Κ. |  |